Tribunalul districtual din Haga: Restricțiile de circulație pe timpul nopții din Olanda, nelegale.
Un tribunal din Haga a anulat restricțiile de circulație de noapte impuse de guvern. Judecătorii au considerat că restricțiile nu au bază legală, dar guvernul face apel. Polițiștii au dat 15.000 de amenzi în ultimele săptămâni.
Guvernul olandez va elabora de urgență o lege prin care să legalizeze restricțiile de circulație pe timp de noapte.Asta după ce Tribunalul districtual din Haga a decis că introducereacarantinei nu are nicio bază legală și a cerut anularea ei."Judecătorii au luat în considerare faptul că e o pandemie. Că există un virus cu mutații, ceea ce înseamnă o presiune uriașă pe sistemul sanitar. Sunt vremuri de mare îngrijorare, în care luăm decizii dificile, dar măsurile drastice precum restricțiile de circulație pe timp de noapte trebuie bazate pe lege", a spus Gert-Mark Smelt, purtător de cuvânt Tribunalul din Haga.Țările de Jos au interzis în ianuarie circulația între orele 21 și 04.30,prima măsură de acest gen după Al Doilea Război Mondial. Restricțiile au provocat revolte și lipte de stradă în Rotterdam, Haga și alte orașe.